
Alytaus miesto savivaldybės administracijos Viešųjų pirkimų komisija (toliau – komisija), 2025-04-11 posėdyje, vadovaudamasi Viešųjų pirkimų įstatymo (toliau – VPĮ) 36 str. 6 d. ir supaprastinto viešojo pirkimo Alovės gatvės kapitalinio remonto darbai atviro konkurso būdu bendrųjų sąlygų (toliau – bendrosios pirkimo sąlygos), patvirtintų komisijos 2025-04-02 posėdžio protokolu Nr. VP-236, 5.2 p., išnagrinėjo centrinės viešųjų pirkimų informacinės sistemos priemonėmis gautą tiekėjo pranešimą ir teikia atsakymus.

Pranešimas Nr. 149042, pateiktas 2025-04-09 15:08 val.

			1. Klausimas:
	„Gatvėje skaičiuojami šviestuvai su 3000K spalvinės temperatūros šviesa. Ar tikrai gatvei yra reikalingi 3000K, o ne 4000K spalvinės temperatūros šviesa?“
Atsakymas:
Gatvės šviestuvai turi būti su 4000 K spalvinės temperatūros šviesa.

2. Klausimas:
„Pastebėjome, kad techninėje specifikacijoje nurodytas šviesinis efektyvumas yra 145 lm/W, tačiau skaičiavimuose naudotas efektyvumas yra 137,9 lm/W. Prašytume patikslinti, kodėl yra šis skirtumas?“

Atsakymas:
145lm/W - pėsčiųjų perėjos šviestuvui, o 137lm/W - gatvės šviestuvui.

3. Klausimas:
„Techninėje specifikacijoje nurodyta, kad šviestuvų atsparumas viršįtampiams yra iki 8 kV. Norėtume pasitikslinti – ar čia nėra padaryta rašymo klaida, ir turėtų būti nurodyta nuo 8 kV?“

Atsakymas:
Rašymo klaidos nėra. Apsauga nuo viršįtampių iki 8kV maitinimo šaltinyje.

4. Klausimas:
„Pastebėjome, kad apšvietimo skaičiavimai atlikti taip, jog jie labiau atitiktų teigiamus ataskaitų rezultatus.
Atkreipiame dėmesį, kad nagrinėjamoje situacijoje gatvė klasifikuojama kaip M-5 (0.5cd/m²), o šaligatviai – vienas P-2, kitas P-3. Atsižvelgiant į tai, norėtume pažymėti, kad toks šviesos pasiskirstymo santykis tarp važiuojamosios dalies ir pėsčiųjų zonų didina avarinės situacijos riziką. Esant – M-5 gatvės kategorijai, šaligatviai turėtų būti projektuojami pagal P-3 kategoriją, o esant galimybei – rekomenduojama rinktis aukštesnės kokybės P-4 kategoriją.“

Atsakymas:
Vadovaukitės techninio darbo projekto sprendiniais.


Komisija, vadovaudamasi VPĮ 36 str. 6 d. ir bendrųjų pirkimo sąlygų 5.4. punktu, nutarė pratęsti pasiūlymų pateikimo terminą iki 2025-04-16 09.00 val.

